**5 клас Домашна работа – 18 учебна седмица**

 **Български език**

1. **Моля, направете упр. 5 на стр. 60 и упр. 11 на стр. 61 в Работните листове по Български език. Видовете местоимения записахме в тетрадките за работа в клас, но можете да си ги припомните и тук.**

**Припомнете си!**

**Местоимения. Лични местоимения.**

С личните местоимения се заместват имена на лица, предмети, животни, чувства и т.н. – *Една жена влезе в магазина.* ***Тя*** *се огледа наоколо и излезе. Оставих* ***си*** *телефона в къщи. Няма да* ***го*** *нося в училище. Магарето вървеше бавно.* ***То*** *се беше уморило от тежкия товар.„ Защо все* ***него*** *товарят, защо все* ***на него*** *се пада да тегли тежката каруца, а кравата* ***я*** *пускат да пасе и не* ***я*** *карат нищо да върши по цял ден. Защо* ***тя***  *е толкова специална? – мислеше си* ***то****.*

При морфологичен разбор определяме: - **лице -** *1, 2, 3* - **число** – *единствено и множествено*; **- род** – в трето лице единствено число – *мъжки, женски, среден* **- падеж –** *винителен и дателен* – имат кратки и пълни форми.

Вижте таблицата: ****

**Възвратно лични местоимения** **- себе си, се**

Използват се, за да обозначат, че действието е насочено към своя извършител.

При морфологичен разбор определяме: - **число** – *единствено и множествено*; **- род** – в трето лице единствено число – *мъжки, женски, среден* Имат *пълни и кратки форми*.

**Възвратно притежателни местоимения** **– свой, своя, свое, свои, си**

Използват се, за да обозначат, че извършителят на действието притежава обекта.

При морфологичен разбор определяме: - **число** – *единствено и множествено*; **- род** – в трето лице единствено число – *мъжки, женски, среден* Имат *пълни и кратки форми*. Кратките форми съвпадат с тези на възвратно личното местоимение. Различаваме ги по смисъла в изречението.



**Притежателни местоимения.**

Притежателните местоимения показват кой **притежава даден предмет**. Те имат свойството на прилагателните да приемат рода и числото на определяния обект – *твой учебник, твоя тетрадка, твое куче, твои химикали.*

Притежателните местоимения имат **пълни и кратки** форми.

Кратките съвпадат по форма с личните местоимения в дателен падеж. Различаваме ги по смисъла в изречението.

При морфологичен разбор определяме: - **лице -** *1, 2, 3* - **число** – *единствено и множествено*; **- род** – в трето лице единствено число – *мъжки, женски, среден* **- членувано/нечленувано –** *мой - моят, негова - неговата*

Вижте таблицата: ****